РЕШЕНИЕ НА СЪВЕТА
от 14 септември 2009 година
за изменение на Решение 1999/70/ЕО относно външните одитори на националните централни банки по отношение на външните одитори на Národná banka Slovenska
(2009/710/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Протокола за устава на Европейската система на централните банки и на Европейската централна банка, приложен към Договора за създаване на Европейската общност, и по-специално член 27.1 от него,
като взе предвид Препоръка ЕЦБ/2009/14 на Европейската централна банка от 25 юни 2009 г. до Съвета на Европейския съюз относно външните одитори на Národná banka Slovenska (1),
като има предвид, че:
(1)
Отчетите на Европейската централна банка (ЕЦБ) и на националните централни банки на Евросистемата се проверяват от независими външни одитори, препоръчани от Управителния съвет на ЕЦБ и одобрени от Съвета на Европейския съюз.
(2)
Съгласно член 1 от Решение 2008/608/ЕО на Съвета от 8 юли 2008 г., в съответствие с член 122, параграф 2 от Договора относно приемането от страна на Словакия на единната валута на 1 януари 2009 г. (2). Словакия прие единната валута на 1 януари 2009 г.
(3)
Съгласно член 38 от Закона за Národná banka Slovenska от 1 януари 2009 г. одитът на годишните финансови отчети на Národná banka Slovenska се извършва в съответствие с член 27 от Устава на Европейската система на централните банки и на Европейската централна банка.
(4)
Управителният съвет на ЕЦБ препоръча Съветът да одобри Deloitte Audit s.r.o. за външен одитор на Národná banka Slovenska за финансовата 2009 година.
(5)
Целесъобразно е да се спази препоръката на Управителния съвет на ЕЦБ и да се измени съответно Решение 1999/70/ЕО (3),
РЕШИ:
Член 1
В член 1 от Решение 1999/70/ЕО се добавя следният параграф:
„16. Одобрява се Deloitte Audit s.r.o. за външен одитор на Národná banka Slovenska за финансовата 2009 година.“
Член 2
Настоящото решение се нотифицира на ЕЦБ.
Член 3
Настоящото решение се публикува в Официален вестник на Европейския съюз.
Съставено в Брюксел на 14 септември 2009 година.